Document ID: 31995D0467

Komisijas Lēmums
(1995. gada 24. oktobris),
ar ko īsteno 20. panta 2. punktu Padomes Direktīvā 89/106/EEK par būvizstrādājumiem
(dokuments attiecas uz EEZ)
(95/467/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Direktīvu 89/106/EEK (1988. gada 21. decembris) par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 13. pantu,
tā kā Direktīvas 89/106/EEK 13. panta 3. punkts paredz divas dažādas atbilstības apliecināšanas procedūras; tā kā 13. panta 4. punkts pieprasa izvēlēties procedūru 13. panta 3. punkta nozīmē norādītam ražojumam vai ražojumu grupai, ko Komisijai jāprecizē pēc pārrunām ar Pastāvīgo būvniecības komiteju;
tā kā šī izvēle starp abām procedūrām jākonkretizē saskaņā ar 13. panta 4. punktā noteiktajiem kritērijiem;
tā kā 13. panta 4. punkts nosaka, ka katras procedūras gadījumā Komisijai jāizvēlas "pēc iespējas mazāk apgrūtinošā procedūra, kas ir droša"; tas nozīmē, ka ir nepieciešams izlemt, vai tas, ka attiecībā uz kādu ražojumu vai ražojumu grupu pastāv ražotāja garantēta rūpnīcas produkcijas kontroles sistēma, ir nepieciešams un pietiekams nosacījums atbilstības apliecināšanai, vai nepieciešams iesaistīt apstiprinātu sertifikācijas institūciju to iemeslu dēļ, kas attiecas uz 13. panta 4. punktā noteikto kritēriju apmierināšanu;
tā kā 13. panta 4. punkts nosaka, ka šādi noteiktā procedūra jānorāda pilnvarojumos un tehniskajās specifikācijās; tā kā tādēļ ir vēlams precizēt ražojumu vai ražojumu grupu jēdzienu, kā tas lietots pilnvarojumos un tehniskajās specifikācijās;
tā kā abas 13. panta 3. punkta procedūras detalizēti aprakstītas Direktīvas 89/106/EEK III pielikumā; tā kā ir nepieciešams skaidri noteikt metodes, ar kurām, atsaucoties uz III pielikumu, jāīsteno abas procedūras katram ražojumam vai ražojumu grupai, tādēļ ka III pielikums dod priekšroku dažām sistēmām;
tā kā 13. panta 3. punkta a) apakšpunktā minētā procedūra atbilst sistēmām, kas izklāstītas kā III pielikuma 2. iedaļas ii) punkta pirmā iespēja bez pastāvīgas uzraudzības, kā otrā un trešā iespēja, un 13. panta 3. punkta b) apakšpunktā minētā procedūra atbilst sistēmām, kas izklāstītas III pielikuma 2. iedaļas i) punktā un kā III pielikuma 2. iedaļas ii) punkta pirmā iespēja ar pastāvīgu uzraudzību;
tā kā ir notikusi konsultēšanās ar Būvniecības pastāvīgo komiteju atbilstoši 13. pantam un saskaņā ar 20. pantu, un 1995. gada 27. septembrī ir sniegts labvēlīgs atzinums,
IR PIEŅĒMUSI ŠO LĒMUMU.
1. pants
Šā lēmuma 1. pielikumā noteikto ražojumu un ražojumu grupu atbilstība tiek apstiprināta procedūrā, kur ražotājs pats, vienīgais atbildot par to, uztur savu rūpnīcas produkcijas kontroles sistēmu, kura garantē ražojuma atbilstību attiecīgām tehniskām specifikācijām.
2. pants
Šā lēmuma 2. pielikumā noteikto ražojumu un ražojumu grupu atbilstība tiek apstiprināta procedūrā, kur papildus rūpniecības produkcijas kontroles sistēmai, kuru veic ražotājs, novērtēšanā un uzraudzībā tiek iesaistīta apstiprināta sertifikācijas institūcija.
3. pants
Atbilstības apliecināšanas procedūra saskaņā ar 3. pielikumu tiek norādīta saskaņoto standartu pilnvarojumos.
4. pants
Šis lēmums ir adresēts dalībvalstīm.
Briselē, 1995. gada 24. oktobrī

Labels: 3
7
1
0